open-index/open-wikipedia-markdown huggingface dataset:
NG gemeente Witfield

[duimnael|regs|220px|Ds. R.R. van Wyk het die kerkgebou se hoeksteen op [31 Mei 1958 gelê. Die argitekte was Theron & Aitchison en die bouaannemer W.L. Pretorius & Kie.]]

duimnael|regs|160px|Ds. I.M. Kritzinger, leraar van 1961 tot 1966.

Die **NG gemeente Witfield** is ’n gemeente van die Nederduitse Gereformeerde Kerk in die Oos-Randse stad Boksburg.

## Stigting 
Die gemeente is op 11 Oktober 1945 as die jongste dogter van die moedergemeente Boksburg afgestig. Dit was presies 'n jaar na die jubileumfeesvierings met Boksburg se vyftigjarige bestaan. Die aand is daar 'n gemeentevergadering, wat onder die voorsitterskap van die konsulent, ds. J.H. Roos van Boksburg-Noord, gehou is, die eerste 14 kerkraadslede van Witfield verkies. 'n Rapsie minder as vyf maande lank moes die gemeente vakant bly, totdat die eerste herder ontvang is: ds. S.J. Henrico, wat op 4 April 1946 hier bevestig is. Hier kon die leraar en sy eggenote vier jaar lank staan en hier is ook hulle twee kinders gebore. Die pastoriepaar het hulle werk met groot welslae verrig, totdat ds. Henrico 'n beroep na Messina aangeneem het. Op 9 April 1950 moes die gemeente met leedwese van sy eerste herderspaar afskeid neem. 

## Tweede leraar 
Hierdie keer moes Witfield langer wag voordat die vakature gevul is. 'n Volle jaar het verloop voordat daar weer 'n leraar verwelkom kon word. Gedurende dié periode het die kerkraad, met ds. W.P. Roux as konsulent, sewe beroepe sonder enige welslae uitgebring. Eers die agtste beroep het 'n geslaagde reaksie gehad, toe dit deur prop. R.R. van Wyk aangeneem is. Prop. Van Wyk het sy studies pas die vorige jaar aan die Kweekskool op Stellenbosch voltooi en het trouens vantevore in die gemeente gearbei. Op 28 April 1951 is ds. Van Wyk georden en kon hy sy werksaamhede as evangeliedienaar aanpak. Vir die gemeente sowel as die leraar was die ordening 'n besondere geleentheid: dit was die gemeente se tweede predikant en die leraar se eerste gemeente. 

## Vooruitgang 
Die gemeente self het egter ook in die ses jaar van sy bestaan 'n geweldige vooruitgang ondergaan. Tydens die afstigting in 1945 het die gemeente 'n ledetal van 500 gehad. Dit het tot ongeveer 650 in 1951 gestyg. Waar die kerkraad aanvanklik uit slegs 14 lede bestaan het, het toe 34 kerkraadslede gedien. Die gemeente se materiële besit het eweneens toegeneem: behalwe die kerksaal wat in 1945 as geskenk van Boksburg ontvang is, het die gemeente toe ook 'n ruim pastorie gehad. 'n Kerkboufonds is in die lewe geroep en die erf wat vir die godshuis bedoel is, is net langs die pastorie geleë. 

## Enkele lerars 
* Stephanus Jacobus Henrico, 1946 – 1950
* Ignatius Michael Kritzinger, 1961 – 1966

## Bronne 
* Olivier, ds. P.L.. 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
Vier Edel Waarhede

Die **Vier Edel Waarhede** is die waarhede van die edeles wat sentraal tot die leerstellings van Boeddhisme is: hierdie wêreldse bestaan is basies onbevredigend, maar daar is ’n pad na bevryding van die siklus van geboorte en die dood. 

In die soetras het die vier waarhede beide ’n simboliese as ’n aanloklike funksie. Hulle verteenwoordig die ontwaking en bevryding van die Boeddha, maar ook die moontlikheid van bevryding vir alle mense omdat dit beskryf hoe verlossing van lyding behaal kan word.

Baie Boeddhistiese onderwysers hou dié waarhede voor as die essensie van Boeddhistiese leringe, maar hul belangrikheid het mettertyd ontwikkel en ander, ouer leringe vervang oor prajna (wysheid) of bevrydende insig.

## Die vier waarhede 
Die waarhede is soos volg:
#Die waarheid van dukkha, of die aard daarvan
#Die waarheid van die oorsprong van dukkha
#Die waarheid van die beëindiging van dukkha 
#Die waarheid van die weg wat lei tot die beëindiging van dukkha

Dukkha word gewoonlik vertaal as lyding, angstigheid, onvoldoendheid ens. en het drie aspekte: 
*Die ooglopende lyding van fisieke of geestelike siektes, veroudering en afsterwing
*Die angstigheid of stres van vashou aan dinge wat voortdurend verander
*’n Subtiele ontevredenheid wat alle lewensvorme ervaar weens die feit dat alle lewensvorme verander, en deeltyds en sonder kern of inhoud is. Op dié vlak dui die term op ’n gebrek aan tevredenheid, ’n gevoel dat dinge nooit aan ons verwagtings of standaarde voldoen nie.

Die oorsprong van dukkha kan bekend wees. Dit word gewoonlik verduidelik as begeertes (Pali: *tanha*, "dors"), bepaal deur onkunde (Pali: *avidya*). Op ’n dieper vlak word die grondoorsaak van dukkha beskou as onkunde oor die ware aard van sake.

Daar is egter ’n manier om dukkha te beëindig. Dit kan onder meer behaal word deur die Edel Agtvoudige Pad.

## Verwysings 
## Bronne 
* 
* 

## Eksterne skakels 
* *The Four Noble Truths* - Ajahn Chah
* ''The Buddha's Ancient Path* - Piyadassi Thera
* *Four Noble Truths* - Dalai Lama (’n kort oorsig)
* *Four Noble Truths''  - Thrangu Rinpoche (’n kort oorsig)
*15px Hierdie artikel is vertaal uit die Engelse Wikipedia
NG gemeente Brakpan-Oos

duimnael|regs|170px|Ds. M.J. van Niekerk.

Die **NG gemeente Brakpan-Oos** is ’n gemeente van die Nederduitse Gereformeerde Kerk op die Oos-Randse dorp Brakpan.

## Stigting 
In Desember 1945 is dié gemeente, sonder enige besittings of bates, van die moedergemeente Brakpan afgestig. Deur die goedgunstigheid van die skoolraad en die prinsipaal is die saal van die Hoërskool Rhodes tot die beskikking van die gemeente geplaas; ondanks die ongunstige omgewing is die gemeente se eredienste en feeste tot lof van die Heer aanvanklik hier gehou.

## Beginjare 
Vol vertroue en met behulp van 'n bruidskat van £500 van die moedergemeente, koop die gemeente aan die begin van 1946 sy eerste eiendom en wel 'n pastorie vir die verwagte eerste leraar en gesin. Die eerste beroep op 'n leraar word aangeneem en op Vrydag 3 Mei 1946 ontvang die gemeente sy eerste leraar en sy gade, ds. en mev. M.J. van Niekerk, en op Sondag 5 Mei lewer hy sy intreerede.

## Kerkbou 
Ná baie gesukkel en ongerief besluit die gemeente om in die geloof 'n kerkgebou op te rig en ten einde koste te bespaar, word deur die kerkraad besluit om onder eie toesig te bou. Op Saterdag 14 Februarie 1948, word die hoeksteen deur ds. Van Niekerk gelê, en eindelik, op Saterdag 11 Desember 1948 breek die gelukkige dag aan en die pragtige en sierlike gebou word net drie jaar ná die ontstaan van die gemeente ter ere van God ingewy.

Die susters van die gemeente het ook met ywer gewerk en op 27 Oktober 1950 kon 'n pragtige orrel kon ingewy word wat deur die susters betaal is. Intussen het die pastorie ondoeltreffend geword en die kerkraad besluit om 'n nuwe pastorie vir die gebruik van die leraar en sy gesin daar te stel, en in Augustus 1951 het hulle hul intrek in die nuwe en gerieflike huis geneem.

## Groei 
Onder leiding van ds. en mev. Van Niekerk het die gemeente geestelik net so gegroei en gebloei. 'n Kerkraad van 56 lede het in hul tyd die herderspaar getrou bygestaan in die bearbeiding van die 28 wyke waarin die 2 100 belydende lidmate verdeel was. Die Sondagskool en Christelike verenigings het destyds daagliks uitgebrei.

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
Karma

duimnael|links|Die motiewe in Indiese tempels gebruik dikwels vorms en knope wat met mekaar verbind is om die verband tussen karma en die lewe uit te beeld. Dié motief kom uit ’n Djainistiese tempel.
**Karma** (Sanskrit: कर्म, *karma*; Pali: kamma) beteken aksie, werk of daad; dit verwys ook na die spirituele beginsel van "oorsaak en effek", waar ’n mens se aksies (oorsaak) sy toekoms bepaal (effek). 

## Omskrywing 
Goeie bedoelings en dade dra by tot goeie karma en toekomstige geluk, terwyl slegte bedoelings en dade slegte karma en toekomstige lyding veroorsaak. Karma is nou verwant aan die idee van hergeboorte in sommige Asiatiese godsdienste. In dié skole beïnvloed karma ’n mens se huidige lewe, sowel as jou toekomstige lewens (samsara).

Die idee van karma het sy oorsprong in antieke Indië en word dus aangetref in Hindoeïsme, Boeddhisme, Djainisme, Sikhisme en Taoïsme.

## Verwysings 
## Eksterne skakels 
*Karma by DMOZ 
*15px Hierdie artikel is vertaal uit die Engelse Wikipedia
Edel Agtvoudige Pad

Die **Edel Agtvoudige Pad** is een van die primêre leerstellings van Theravada-Boeddhisme. Dit word gebruik om insig in die ware aard van realiteit te kry en om begeertes, gulsigheid, haat en delusie te beëindig. Die Edel Agtvoudige Pad is die vierde van die Boeddha se Vier Edel Waarhede; die eerste element van die pad is weer om die vier waarhede te verstaan. Dit is ook bekend as die **Middeweg**. Deur dit te volg kan ’n mens ’n arhat word. 

Die Mahayana-weergawe van die Edel Agtvoudige Pad is die Bodhisattva-pad, waardeur boeddhaskap behaal kan word.

Al agt elemente van die Edel Agtvoudige Pad begin met die woord "korrekte" (Sanskrit: *samyañc*; Pali: *sammā*). Dit dui op afhandeling en samehang, en dus "perfek" of "ideaal." *Samma* word ook vertaal as "heilsaam," "wys" en "bekwaam".

In Boeddhistiese simboliek word die Edel Agtvoudige Pad dikwels uitgebeeld met die dharmawiel (*dharmachakra*), waarvan die agt speke die agt elemente van die pad verteenwoordig. Die agt elemente word gewoonlik in drie afdelings verdeel:

Die faktore dui nie op "fases" wat die een ná die ander afgelê word soos op ’n gewone pad nie, maar is agt dimensies van ’n mens se optrede – geestelik en liggaamlik – wat onderling afhanklik werk en saam ’n volledige pad of lewenswyse definieer.

## Verwysings 
## Eksterne skakels 
* *The Noble Eightfold Path: The Way to the End of Suffering* deur Bhikkhu Bodhi
* The Noble & Harmonious 8-Fold Path: *The Way to Real Happiness*  deur Sayadaw Gyi Vimalaramsi
* *Wings to Awakening: An Anthology from the Pali Canon* deur Thanissaro Bhikkhu
*15px Hierdie artikel is vertaal uit die Engelse Wikipedia
Afhanklike ontstaan

duimnael|links|Die wiel van die lewe beeld die Twaalf Nidanas uit.

**Pratityasamutpada**, gewoonlik vertaal as **afhanklike ontstaan**, is die idee dat alle dharmas ("dinge") ontstaan afhanklik van ander dharmas. As dít bestaan, bestaan dát; as dít ophou bestaan, hou dát op bestaan. Dit is ’n pragmatiese lering wat toegepas word op dukkha en die beëindiging van dukkha.

## Twaalf Nidanas 
Die term "pratityasamutpada" dui ook op die **Twaalf Nidanas**, die 12 skakels van afhanklike ontstaan, wat die ketting van gebeure beskryf wat tot hergeboorte lei asook die siklus van geboorte en die dood. Deur die ketting om te keer, kan bevryding, of verlossing van hergeboorte, behaal word.

Daar is ’n verband tussen die 12 kenmerke van die siklus, en elk gee aanleiding tot die volgende een:
# Avidya: onkunde, veral ’n spirituele onkunde oor die aard van realiteit;
# Samskaras: formasie, wat verwys na karma;
# Vijnana: bewustheid, veral onderskeid makend;
# Namarupa: letterlik naam en vorm, wat verwys na gees en liggaam;
# Sadayatana: die ses liggings van die sintuie: oog, oor, neus, tong, liggaam en brein;
# Sparaa: kontak, indruk of stimulasie (deur ’n sintuiglike voorwerp);
# Vedana: gevoel, dus of iets aangenaam, onaangenaam of neutraal is;
# Trsna: letterlik dors, maar in Boeddhisme beteken dit begeertes of verlangens;
# Upadana: vasklouing; dit beteken ook brandstof, wat die siklus van geboorte en die dood voed;
# Bhava: letterlik bestaan of word (die Theravada verduidelik dit as karma, wat ’n nuwe bestaan meebring, en die bestaan self);
# Jati: letterlik geboorte, hoewel die lewe in Boeddhisme by bevrugting begin;
# Jaramarana: (ouderdom en die dood) en ook soka, parideva, dukkha, domanassa en upayasa (hartseer, roubeklag, pyn, beproewing en wanhoop).

Mense ly deur die hele siklus van geboorte en die dood totdat hulle hulself bevry van dié lyding (dukkha) deur nirwana te behaal. Dan lei die afwesigheid van die eerste nidana – onkunde – tot die afwesigheid van die ander.

## Verwysings 
* 

## Eksterne skakels 
* Pratityasamutpada in Eastern and Western Modes of Thought
* Maha-nidana Sutta
* Kamma & the Ending of Kamma 
* The Doctrine of Paticcasamuppada by U Than Daing
*15px Hierdie artikel is vertaal uit die Engelse Wikipedia
Reuse pootlose skink

Die **reuse pootlose skink** (*Acontias plumbeus*) is 'n akkedis wat voorkom in die Laeveld, Limpopo, Mpumalanga, noord KwaZulu-Natal en die kus en binneland van Transkei. Die reptiel leef in woude en boomvelde met baie blaarafval en los grond. Hulle word 30 tot 50&nbsp;cm lank.

duimnael|links|'n Reuse pootlose skink
duimnael|links|Verspreiding

## Bron 
* *Natuurlewe van Suid-Afrika* Duncan Butchart Struik Nature 2012 

## Verwysings 
## Eksterne skakels 
* 
*
Soetra

’n **Soetra** of **sutra** is ’n mondelings of skriftelik oorgelewerde teks in Boeddhisme en Hindoeïsme. Dit is antieke Indiese letterkunde wat bestaan het voor die uitvinding van skrif en waarvan sommige later op skrif gestel is. Die woord "soetra" is afgelei van die werkwoord *siv* ("weef") en kan koord, tou of draad beteken (vergelyk die Afrikaanse uitdrukking "die draad van ’n verhaal").

In die Boeddhistiese letterkunde dui "soetra" op ’n lering van die Boeddha, en daarom is die inleiding van alle soetras: "So het ek dit gehoor" (Pali: *evam me suttam*). Drie groot kanonversamelings bestaan: die Pali-kanon met sy "mandjies" (Suttapitaka), die Sjinese Sanzang (wat nou gestandaardiseer is in die Taisho Tripitaka) en die Tibettaanse Kanjur. Die versamelings verskil gewoonlik vanweë die spesifieke vertolking deur die uiteenlopende Boeddhistiese skole (Theravada, Mahayana en Vajrayana). 

Die Pali-kanon is die geskrif van die Theravada-tradisie. Dié soetras is oorspronklik binne die kloosterkultuur op ’n hoogs georganiseerde manier mondelings oorgedra. Dit bestaan uit toesprake van en verhale oor Gautama Boeddha en sy dissipels. Die Pali-weergawes is sedert 30 v.C. in Sri Lanka op skrif gestel.

In ander filosofiese en godsdienstige stelsels van die Indiese subkontinent soos Hindoeïsme word soetras gebruik vir onder meer die bestudering van die Vediese religie. Hul tradisies is al vroeër mondelings oorgedra en dit word vandag steeds gedoen.  

Die woord soetra word dikwels verkeerdelik as "gids" vertaal. Dié misverstand is inderdaad duidelik uit die feit dat feitlik alle gidse in Sanskrit die woord "soetra" bevat, soos die Jogasoetra van Patanjali en die Kamasoetra van Vatsyayana. 

## Verwysings 
*15px Hierdie artikel is vertaal uit die Nederlandse en die Duitse Wikipedia
Gespikkelde bosslang

Die **gespikkelde bosslang** (*Philothamnus semivariegatus*) is 'n slang wat in die oostelike gedeeltes van Suid-Afrika voorkom. Die reptiel word 60 tot 90&nbsp;cm lank en leef in bome, struike en bosse. Die slang het nie giftande nie en is onskadelik vir die mens.

Die slang het 'n slanke lyf met 'n kleur wat wissel van olyfgroen tot smaraggroen, met swart kolletjies en dwarsstrepe. Die slang is daglewend en vreet geitjies, verkleurmannetjies en boompaddas.

duimnael|links|'n Gespikkelde bosslang in die Samburu Nasionale Reservaat, Kenia
duimnael|links|Kop en oë

## Bron 
* *Natuurlewe van Suid-Afrika.* Duncan Butchart. Struik Nature. 2012. 

## Sien ook 
* Alfabetiese lys van slange

## Verwysings 
## Eksterne skakels 
* 
*
Savannevoëlslang

Die **savannevoëlslang** (*Thelotornis capensis*) is 'n slang wat in die noorde van Suid-Afrika voorkom. Die slang is skraal en die kop is kenmerkend lansvormig. Die vel het ingewikkelde patrone wat baie goeie kamoeflering bied. Die reptiel flits sy tong aanhoudend; die tong is rooi met 'n swart punt. Hy kan ook sy keel opblaas wanneer hy gepla word. Die slang is bedags aktief en boomlewend. Hy leef van verkleurmannetjies, geitjies en voëltjies. Sy gif is hemotoksies en kan noodlottig vir mense wees. Dit staan ook bekend as die **takslang**.

duimnael|links|'n Savannevoëlslang
duimnael|links|Die een is besig om iets af te sluk

## Bron 
* *Natuurlewe van Suid-Afrika* Duncan Butchart Struik Nature 2012 

## Sien ook 
* Alfabetiese lys van slange

## Verwysings 
## Eksterne skakels 
*
NG gemeente Boksburg-Suid

[duimnael|regs|170px|Ds. Albertus Venter Swart was Boksburg-Suid se leraar van [17 Oktober 1965 tot hy op 1 November 1971 as leraar van die NG gemeente Chrissiesmeer bevestig is.]]

Die **NG gemeente Boksburg-Suid** is 'n gemeente van die Nederduitse Gereformeerde Kerk in die stad Boksburg. In 2010, voor die inlywing van die moedergemeente, het Boksburg-Suid 69 doop en 400 belydende lidmate gehad en Boksburg 19 en 135. Einde 2014 het Boksburg-Suid se dooplidmate 69 getel en die belydende lidmate 451. In daardie jaar was die leraar ds. Rudolph van der Westhuizen.

Die gemeente is in 1964 gestig en die kerkgebou is geleë by Jubileeweg 55, Boksburg. Die ou moeder van al die gemeentes aan die Oos-Rand, NG gemeente Boksburg, is in 2011 by Boksburg-Suid ingelyf.

## Bron 
* Symington, Johan (et. al.), *Jaarboek van die NG Kerke*, Tydskriftemaatskappy, Kaapstad en Wellington, 1994, 2010.

## Enkele leraars 
* Albertus Venter Swart, 17 Oktober 1965 – einde Oktober 1971
Wilson Rodrigues de Moura Júnior

**Wilson Rodrigues de Moura Júnior** (31 Januarie 1984, Santo André) is 'n Brasiliaanse sokkerdoelwagter wat tans vir die Brasileirão-sokkerklub Coritiba Foot Ball Club speel.

## Erelys 
### Figueirense 
* League Santa Catarina: 2008
* Vise-kampioen van die toernooi Brasilië: 2007
* Vise-kampioen van die 2° Divisão: 2010

### Vitória 
* League Bahia: 2013

## Individuele toekennings 
* Beste van League Santa Catarina: 2012

## Eksterne skakels 
* Guardian Stats Centre
NG gemeente Sundra

duimnael|regs|280px|Die kerkgebou omstreeks 1970.

duimnael|regs|170px|Ds. G.D. Wessels is drie maande ná die gemeente stigting as eerste leraar ontvang en bevestig.

Die **NG gemeente Sundra** is ’n gemeente van die Nederduitse Gereformeerde Kerk aan Mpumalanga se grens met Gauteng. Dit ressorteer onder die Sinode Hoëveld.

## Stigting 
Die gemeente is op 12 Junie 1948 van die gemeentes Delmas en Springs-Oos afgestig met 'n ledetal van ongeveer 500. Die gemeente het die plase Droëfontein, Welgedacht, Holfontein, Modderfontein, Rietkol, Katbosfontein, Sundale en Sundra omsluit. Die plase is almal onderverdeel, hetsy in kleinplase of in kleinhoewes. In 1951 skryf die gemeente se medewerker in Ons gemeentelike feesalbum: “Dit is 'n mooi en vrugbare omgewing, 16&nbsp;km van Springs en aan die hoofweg en spoorweg na Witbank geleë, en bied 'n toevlug aan vir diegene wat die grond nog liefhet en die beperktheid van die stad wil ontvlug. Dit is dan ook 'n wisselende maar tegelyk ook 'n groeiende gemeenskap en gemeente.”

## Beginjare 
Ongeveer drie maande ná sy afstigting kon die gemeente sy eerste leraar en leraarsvrou met gesin verwelkom. Op 17 September 1948 is ds. G.D. Wessels bevestig. Van die grond af moes gebou word. Gelukkig is die ruim skoolsaal vir die eredienste tot beskikking van die gemeente gestel en kon die kerkraad sy aandag aan 'n pastorie skenk. 'n Perseel, aan die hoofweg geleë, is vir £1 000 aangekoop, waarop daar heel gou 'n mooi en doelmatige pastorie verrys het, en waarop mettertyd ook die kerkgebou opgerig is. Reeds in 1950 is met insameling 'n begin gemaak en met daardie doel voor oë het die leraar en sy gade van huisgesin tot huisgesin gegaan.

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Enkele leraars 
* Gerhardus Daniël Wessels, 1948 – 1953
NG gemeente Forest Hill

duimnael|regs|200px|Die kerkgebou.

[duimnael|regs|250px|Ds. T.D.T. von Moltke het die kerk se hoeksteen op [27 Junie 1964 gelê. Die argitek was Paul J. du Plessis en die bouaannemer Langlaagte Bouersorganisasie.]]

duimnael|regs|270px|Die gemeente se saal het van 1949 tot 1964 as kerkgebou gedien.

duimnael|regs|170px|Ds. R.J.J. van Vuuren is einde Oktober 1948 as Forest Hill se eerste leraar ontvang en bevestig.

Die **NG gemeente Forest Hill** is ’n klein gemeente van die Nederduitse Gereformeerde Kerk in die suide van Johannesburg.

## Stigting 
Forest Hill is op 26 Augustus 1947 van die moedergemeente Turffontein afgestig (dieselfde dag waarop Klipriviersberg van Rosettenville afgestig het). Ná 'n vakature van 13 maande het die sesde beroep geslaag, wat op ds. R.J.J. van Vuren, destyds van die gemeente Bethal, uitgebring is. Gedurende die naweek van 22 tot 24 Oktober 1948 is die nuwe leraar in die boesem van die gemeente ontvang en bevestig.

## Bouwerk 
Aanvanklik het die gemeente geen eie plek van aanbidding gehad nie en moes tydelik saam met die moedergemeente van dieselfde kerkgebou, wat jare later afgebrand en tot die sluiting van die gemeente aanleiding gegee het, gebruik maak. Later het die gemeente na die Gereformeerde kerkgebou verhuis, waar net een diens op 'n Sondag, en wel om halfnege soggens, gehou is. Met die aanbreek van die wintermaande het die gemeente toe na die Hoërskool Die Fakkel verhuis, waar albei dienste op die gewone tye in 'n saaltjie gehou is. Die leraar en kerkraad het dadelik aan die werk gespring en alles in hul vermoë gedoen om so gou moontlik 'n kerksaal opgerig te kry. Aangesien daar ook geen pastorie vir die nuwe leraar was nie, moes die kerkraad 'n huis huur wat as tydelike pastorie gedien het.

Gedurende April 1949 is 'n begin gemaak met die bou van 'n kerksaal, asook met herstelwerk aan 'n huis, wat die kerkraad reeds besit het, om as pastorie te dien. Gedurende Junie 1949 kon die gemeente tot sy groot vreugde na sy eie pastorie gaan om daar by die leraar besoek af te lê. Op 2 Julie 1949 is die hoeksteen van die saal deur die plaaslike leraar gelê. Spoedig is die bouwerk voltooi en op Saterdag 10 Oktober 1949 kon die gemeente op plegtige wyse die saal in gebruik neem.

Gedurende Julie 1950 verskyn die eerste nommer van 'n gemeentebladjie, *Die Hoeksteen*.

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Verwysings 
## Enkele leraars 
* Roelof Johannes Janse van Vuren, 1948
*Dean von Molkte
NG gemeente Dwaalboom

[duimnael|regs|170px|Ds. J.P. Potgieter is op [8 Mei 1949 as Dwaalboom se eerste leraar bevestig.]]

Die **NG gemeente Dwaalboom** is ’n gemeente van die Nederduitse Gereformeerde Kerk in die suidwestelike uithoek van die provinsie Limpopo, naby die grens met Noordwes en Botswana.

## Stigting 
Wat vandag die gemeente Dwaalboom is, was tot in 1941 die bosveldwyke van Zwartruggens. In 1941 het die bosveldwyke van Zwartruggens met Dwaalboom as middelpunt en die bosveldwyke van Rustenburg met Northam as middelpunt egter saam 'n gemeente gestig, nl. Rustenburg-Noord. In 1948 het die kerkraadslede van die Dwaalboom-wyke aansoek gedoen om afstigting en op Saterdag, 23 Oktober 1948 is die gemeente Dwaalboom deur die Ringskommissie van die Ring van Krokodilrivier gestig. 

Dwaalboom en Northam (Rustenburg-Noord) was nou oor en weer konsulent. Op 8 Mei 1949 is die gemeente se eerste leraar in die persoon van ds. J.P. Potgieter hier bevestig. Twee rondawels met 'n kombuisie en badkamer moes aanvanklik as 'n tydelike pastorie dien. In September 1950 is daar egter 'n begin met die bou van 'n sierlike pastorie gemaak, deur die alombekende boukontrakteur F.P. van Heerden van Germiston. 

Die gemeente bestaan hoofsaaklik uit bees, en tabakboere. Al skei groot afstande die lidmate van mekaar, bring Nagmaalsgeleenthede tog almal van ver en byeen. 

in 1951 berig *Ons gemeentelike feesalbum*: “Dwaalboom is 'n jong gemeente met groot moontlikhede, nie net op tydelike gebied nie, maar veral op geestelike gebied. Die verderwende invloed van die stad wat soveel menseharte kil en koud gemaak het, het nog nie sy invloed hier versprei nie. Omdat byna al ons lidmate boere is wat uit die bodem moet lewe, dwing die natuur hulle om neer te buig voor die Skepper van hemel en aarde.”

## Enkele leraars 
* J.P. Potgieter, 1949 – ?, eerste leraar
* Lambertus Merthinus Cilliers, 1959 – 1962
* P.A. de Wet

## Sien ook 
* Gereformeerde kerk Drieviersboom

## Bronne 
*  Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Eksterne skakels 
* Die kerkgebou, soos te sien op Google Maps. URL besoek op 11 September 2015.
NG gemeente Balfour

[duimnael|links|320px|Die NG kerk Balfour. Ds. C.W. de Wet het die hoeksteen op [10 Junie 1953 gelê. Die argitek was Hendrik Vermooten. Die bouaannemer was C. Korsten, die sanger Gé Korsten se pa.]]

duimnael|regs|170px|Ds. C.W. de Wet.

duimnael|regs|170px|Ds. D.J. Streicher, leraar van 1940 tot 1948.

Die NG gemeente Balfour is ’n gemeente van die Nederduitse Gereformeerde Kerk op die dorp Balfour in Mpumalanga, sowat 50 myl (in die ou taal) oos van Johannesburg aan die spoorlyn na Durban en die N3 nasionale pad. Dis geleë tussen die dorpe Heidelberg, Gauteng, en Greylingstad in landelike en vooruitstrewende gemeenskap, tipies hoëveld en omring deur rante en goed beboude plase. Die gemeente ressorteer onder kerk se Sinode Hoëveld.

## Stigting 
Oorspronklik was Balfour 'n deel van die gemeente Heidelberg, maar met die afstigting van Greylingstad in 1909 het dit onder laasgenoemde geressorteer totdat dit in die donker oorlogsjare in 1940 tot 'n selfstandige gemeente afgestig is. In geloofsvertroue het die ongeveer 700 lidmate die pionierswerk begin.

Onder die toegewyde leiding van ds. P.J. Swart het die moedergemeente 'n sierlike kerksaal met 'n ruim kerkplein as geskenk aan die dogtergemeente oorhandig. Omstreeks 1950 is 'n nuwe kerkorrel aangekoop en is 'n nuwe pastorie, wat £7 000 gekos het, ingewy. Intussen het die gemeente tot 815 lidmate aangegroei.

Ná die voltooiing van die pastorie is geld vir die bou van 'n nuwe kerkgebou ingesamel. Vanaf die stigting (1940) was ds. D.J. Streicher (later van Christiana) die leraar, terwyl ds. C.W. de Wet (vroeër van Marquard) hom in Junie 1949 opgevolg het.

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Enkele leraars 
* David Johannes Streicher, 1940–1949
* C.W. de Wet, Junie 1949 – ?
Rietfontein, Vrystaat

**Rietfontein** is 'n klein nedersetting noordwes van Sasolburg in die Metsimaholo Plaaslike Munisipaliteit van die Vrystaatprovinsie in Suid-Afrika.

## Sien ook 
* Lys van dorpe in Suid-Afrika

## Bronne 
* Ensiklopedie van Suidelike Afrika, Eric Rosenthal, 1967.
NG gemeente Kemptonpark-Oos

duimnael|regs|170px|Ds. T.J. van Rooyen was Kemptonpark-Oos se eerste predikant.

Die **NG gemeente Kemptonpark-Oos** is die tweede oudste gemeente van die Nederduitse Gereformeerde Kerk in die Oos-Randse stad Kempton Park.

Besoek vandag die se webblad NGKPO hier .

## Stigting 
Die gemeente is op 3 Mei 1949 gestig en het bestaan uit die buitewyke van twee moedergemeentes, Benoni-Noord en Kempton Park. Dit was uniek, deurdat dit uitsluitlik uit landbouhoewes van 1,5 tot 5 morg groot bestaan het. So 'n omgewing het probleme en kenmerke eie aan homself gehad. Die bevolking het hoofsaaklik uit ambagsmanne bestaan wat werksaam was op verskeie plekke op die Rand, en daar was hoogstens vyf persone wat van hulle stukkie grond vir hul lewensbestaan afhanklik was. 

## Beginjare 
Die eerste beroep is eers ses maande ná afstigting uitgebring en het ds. T.J. van Rooyen, voorheen van Nigel, die beroep hierheen aangeneem. Gedurende die laaste naweek van November 1949 is hy ontvang en bevestig. Die gemeente het nie 'n eie toringkerk gehad nie, maar wel 'n saalkerk en twee kerksale. Deur die koop en herbou van 'n appelpakhuis wat sentraal geleë was, het hulle 'n saalkerkie van sitplek vir sowat 400 aanbidders bekom, en 'n kerksaal met sitplek vir ongeveer 300. Meermale is kerkgeboue verkoop en vir pakdoeleindes gebruik, maar hier is pakhuis gekoop en tot 'n geestelike en sosiale herberg herskep. 

In 1951 berig *Ons gemeentelike feesalbum*: “Daar is nog geen pastorie in die gemeente nie, maar die aanbou van een word reeds oorweeg. Die tye is duur en die gemeente klein, maar die geloof ontbreek nie. Ná 'n aantal jare sal ons beskou kan word as 'n gevestigde gemeente van ons Kerk in Suid-Afrika, en sal daar meer gedoen kan word as om net na ons eie behoeftes te kyk.”

## NGKPO vandag 
Die NG Kempton Park Oos Gemeente is vandag groter as ooit te vore. Daar is reeds deur die jare twee pastorieë gebou deur die kerk. Die hoof pastorie is na die 2000s in 'n satelliet huis verander, wat om en by 10 kinders huiswes met twee huis ouers. 

In Julie maand van 2019 het 1517 mense fisies na die woord kom luister by die NGKPO. Daar word ook preke deur middel van CDs en 'n webblad versprei. Aan die begin van 2019 was daar 8 preke per dag afgelaai, versprei oor 12 maande. Wêreldwyd skakel mense in en luister na hierdie kerk se bediening. 

## Oudleraars 
* Dr. T.J. van Rooyen
*Ds. Gert Erasmus
*Ds. Charl Colijn
*Dr. Willie Koen
*Ds. Pierre de Villiers
*Ds. Braam Klopper
*Prop. Otto Clasen
*Ds. Gawie Snyman
*Ds. Johan 
*Ds. Werner Smal

## Bronne 
*  Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
*NG Gemeente Kempton Park Oos 50 Jaar Reunie 3 Mei 1949 - 1999, Gedenkuitgawe. 1999.
Vinaya-pitaka

Die **Vinaya-pitaka** ("Dissiplinemandjie") is ’n Boeddhistiese geskrif en een van die drie dele van die Pali-kanon. Dit handel hoofsaaklik oor kloosterreëls vir monnike en nonne. 

Die Pali-kanon bestaan uit drie algemene kategorieë, wat *piṭaka* (van die Pali-woord vir "mandjie") genoem word. As gevolg hiervan is die kanon tradisioneel bekend as die *Tipiṭaka* ("Drie Mandjies"). Die ander twee mandjies is die Sutta- en Abhidhamma-pitaka.
Vertaalprojek

’n **Vertaalprojek **is ’n projek wat hoofsaaklik die aktiwiteit van vertaling behels.

Uit ’n tegniese standpunt gesien, is ’n vertaalprojek nou verwant aan die projekbestuur van die vertaalproses. Maar uit ’n interkulturele standpunt beskou, is ’n vertaalprojek baie komplekser; dit word duidelik wanneer daar byvoorbeeld na Bybelvertaling of ander literêre vertalingsprojekte gekyk word.

Vertaaldeskundiges soos Antoine Berman verdedig die beskouing dat elke vertaler sy/haar eie vertaalprojek moet ontwikkel, daarby moet bly en later vertaalkritiek moet ontwikkel. Elke vertaler kn net aan sy/haar eie vertaalprojek getrou wees.

## Sien ook 
* Skopos-teorie
* Vertaalstudies
* Vertaalkritiek
* Vertaling

## Bibliografie 
* 

* 

## Verwysings
Gandhara

**Gandhara** (Pasjtoe: ګندارا; Oerdoe: گندھارا, *Nastaliq*; Avesties: *Vaēkərəta*, Sanskrit *Puruṣapura*; Grieks *Caspatyrus*) is die antieke naam van die stad en ou koninkryk Pesjawar, wat die Swatriviervallei en die Potohar-plato van Pakistan sowel as die Jalalabad-distrik van die hedendaagse Afganistan ingesluit het. Tydens die Hellenistiese tydperk was die hoofstad Charsadda, maar dit is later, in omstreeks 127, na Pesjawar geskuif. Dit is in Sanskrit bekend as *Puruṣapura*, letterlik "stad van mans" (van Sanskrit: *puruṣa*, "man", en *pura*, "stad"). 
 
Die Koninkryk Gandhara het van omstreeks 1500 tot 500&nbsp;v.C. bestaan. As ’n sentrum van Griekse Boeddhisme, Baktriese Zoroastrisme en Animisme, het Gandhara in die 1ste tot 5de eeu ’n hoogtepunt bereik onder die Koesjiese konings. 

Ná die Moslemse verowering in die 10de en 11de&nbsp;eeu het die naam Gandhara verdwyn. 

## Verwysings 
*15px Hierdie artikel is vertaal uit die Engelse Wikipedia
Bipedie

[duimnael|'n [Volstruis beweeg bipedies voort. Dit is die vinnigste lewende tweevoetige dier.]]

**Bipedie** of **tweevoetigheid** is die vermoë om op die twee agterste ledemate op die grond te loop. Diere word as tweevoetig beskou as hulle hoofsaaklik op die agterste ledemate beweeg. Diere wat af en toe 'n paar sekondes op sodanige manier voortbeweeg, is nie tweevoetig nie.

Die mens is die bekendste tweevoetige spesie op Aarde. Ander primate, met dieselfde voorouers as die mens, soos die gorilla en die sjimpansee, is ook in staat om op die agterste ledemate te loop.

Bipedie is nie altyd dieselfde as om regop te loop nie. Die Australopithecus beweeg al bipedies voort, maar Homo erectus was die eerste om regop te loop. 'Regop' in die konteks verwys na 'met die kop bo die nek'.

## Redes 
duimnael|links|Die kangaroe is ook bipedies.

Van die moontlike redes hoekom diere evolusionêr bipedies ontwikkel het, sluit in:
* Beter uitsig oor die veld om vir predatore uit te kyk.
* Kos kan van hoër bome en bosse bekom word.
* Maak die hande vry om kos, implemente en wapens te dra.
* Verminder blootstelling aan die son.

## Bipediese diere 
Die meer bekende tweevoetige spesies is:
* Mens
* Kangaroes
* Voëls
* Pikkewyne

## Verwysings
NG gemeente Kemptonpark

[duimnael|links|230px|Die kerkgebou by Kemptonweg 8, [Kempton Park.]] 

[duimnael|regs|170px|Ds. J.M. Louw, tweede leraar van [NG gemeente Boksburg|Boksburg, van 1898 tot 1939, het Kempton Park bearbei toe dit nog deel was van die moedergemeente.]]
regs|duimnael|170px|Ds. H.J. van Niekerk, leraar van 1970 tot 1975.

Die NG gemeente Kemptonpark is die moedergemeente van die Nederduitse Gereformeerde Kerk in die Oos-Randse stad Kempton Park.
Kempton Park het sedert die stigting van die eerste NG gemeente in 1943 geweldig gegroei sodat die stad tans (2015), ten spyte van die inlywing van Kemptonpark-Wes by Edleen en Esselenpark by Birchleigh-Noord, steeds 14 NG gemeentes het, naas die moedergemeente: Kempton-Hoogland, Kempton-Krag, Kempton-Kruin, Kemptonpark, Kemptonpark-Noord, Kemptonpark-Oos, Kemptonpark-Suid, Birchleigh, Birchleigh-Noord, Norkempark, Mooifontein, Bonaeropark, Edleen en Riebeeckpark. Die stad se naam word as twee woorde geskryf, maar die NG gemeentes wat dié naam bevat, as een.

## Stigting 
Die gemeente Kemptonpark is in Junie 1943 met 'n ledetal van 620 afgestig van Boksburg, die ou moedergemeente van die Oos-Rand wat ongelukkig nie meer bestaan nie. Jare lank het ds. J.M. Louw, baanbreker van sy Kerk aan die Oos-Rand, ook hierdie omgewing as buitewyk van sy gemeente getrou bearbei, maar ná sy heengaan het dit ál meer selfstandig begin word. 

Reeds in 1940 is die hoeksteen van 'n doelmatige kerksaal deur mev. ds. Louw gelê, en hierdie gebou het die gemeente tot 1949 gedien, toe 'n sierlike kerk in Monumentweg verrys het. Presies 'n jaar ná die stigting van die nuwe gemeente is sy eerste leraar in die persoon van ds. R.M. de Villiers verwelkom. Dit het toe reeds duidelik geword dat hier 'n snelle ontwikkeling voor die deur was: nywerhede was aan die kom, sowel as die Jan Smuts Internasionale Lughawe (nou die O.R. Tambo Internasionale Lughawe) wat in die toekoms deur 'n personeel van 3 000 bedien sou word. Dan was dit die aangewese omgewing vir menige jong beginners wat binne maklike bereik van die stadskantoor 'n eie huis wou bou of kleinplasie wou aanskaf. 

Vroeg in 1949 is Kemptonpark-Oos, in samewerking met Benoni-Noord, al afgestig, dog ten spyte hiervan is dr. F.D. Moorrees kort daarna as medeleraar beroep om die steeds groeiende gemeente te help bearbei. 'n Heuglike dag was dit vir die gemeente toe sy kerkgebou op 1 Oktober 1949 ingewy is.

In 1951 berig Ons gemeentelike feesalbum: “Binne enkele jare is die ledetal verdubbel en nog groei die getalle, sodat Kempton Park oor 'n vyf of ses jaar, as gemeente van die NH of G Kerk, omring sal wees van selfstandige gemeentes Kempton Park-Oos, Kempton Park-Noord, Kempton Park-Suid en Kempton Park-Wes. So sien ons hierdie vroeër so stille, landelike dorpie op die grens van die Rand ál meer tot 'n belangrike stadsgemeente ontwikkel.” Dié voorspelling het meer as waar geword.

## Enkele leraars 
* R.M. de Villiers
* Franciscus Dionysius Moorrees, 1949 – 1959 (aanvaar sy emeritaat)
* Hendrik Jonathan van Niekerk, 1970 – 1975

## Bronne 
*  Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
Wegdraai

**Wegdraai** is 'n dorpie in die !Kheis Plaaslike Munisipaliteit van die Noord-Kaapprovinsie in Suid-Afrika.

## Sien ook 
* Lys van dorpe in Suid-Afrika

## Verwysings
NG gemeente Hartbeeshoek

duimnael|regs|170px|Ds. A.C. Sephton, leraar van 1956 tot 1961.
[duimnael|regs|170px|Ds. T.H. Du B. Gouws, leraar van Hartbeeshoek van 1966 tot 1982. Hy het sy hele bediening in [Pretoria deurgebring: Wesmoot van 1955, Onderstepoort van 1959, Hartbeeshoek van 199 en Akasia van 1982 tot hy sy emeritaat aanvaar het in 1991.]]

Die **NG gemeente Hartbeeshoek** was 'n gemeente in die Nederduitse Gereformeerde Kerk se Noordelike Sinode en in die Ring van Pretoria-Noord.

Die gemeente is gestig in 1955. In 1990 het die gemeente 1&nbsp;076 doop- en 1&nbsp;971 belydende lidmate gehad, in 1995 onderskeidelik 954 en 1&nbsp;812 en in 2000 onderskeidelik 793 en 1&nbsp;717, maar dis kort daarna ingelyf by die gemeente Wonderpark (gestig in 1989), wat in 2000 458 doop- en 952 belydende lidmate gehad het. In 2015 het Wonderpark (waarby Akasia ook intussen ingelyf is) 550 doop- en 2&nbsp;490 belydende lidmate gehad. Die kerkgebou is geleë in Berglaan, Amandasig. Hartbeesboek se kerkgebou was in Orchards-Rosslynpad en Akasia s'n by Heatherdale 82, Akasia. Dié gemeente het in 2005 426 doop- en 1&nbsp;129 belydende lidmate gehad.

Die charismatiese kerk Doxa Deo het in 2010 'n kontrak met die NG gemeente Wonderpark gesluit om die Akasia-gebou Sondagoggende te gebruik. Van 2013 af huur dié kerk die gebou voltyds.

## Enkele leraars 
* Alfred Clement Sephton, 1956 – 1961
* Theunis Hendrik Du Buisson Gouws, 1966 – 1982 (waarna Akasia vanaf 10 Januarie 1982; blykbaar is Akasia die jaar vantevore van Hartbeeshoek afgestig.)

## Bronne 
* Symington, Johan (et. al.), *Jaarboek van die NG Kerke*, Tydskriftemaatskappy, Kaapstad, Pretoria en Wellington.

## Verwysings 
## Sien ook 
* Lys van ingelyfde NG gemeentes

## Eksterne skakels 
* Die kerkgebou van Hartbeeshoek huisves nou (2015) 'n Lutherse gemeente. Dis geleë op die hoek van Doreenstraat en Hultonlaan, Orchards. URL besoek op 12 September 2015.
* Die kerkgebou van die NG gemeente Wonderpark, Berglaan, Amandasig, soos te sien op Google Maps. URl besoek op 12 September 2015.
* Die kerkperseel van die destydse NG gemeente Akasia. URL besoek op 12 September 2015.
Darlington

duimnael|150px|Reginald Koettlitz, dokter en Suidpoolreisiger

**Darlington** is 'n verdronke dorpie in die Oos-Kaap. Dit het in die 1920's verdwyn nadat die Darlingtondam in die Sondagsrivier gebou is.  Die dorpie was aan die R400-pad, die Sondagsriver en effens ten ooste van Waterford  geleë.  Hierdie gehug het geen kerk of polisiekantoor gehad nie, maar wel 'n smitswinkel en 'n skool. In 1880 is daar 'n poskantoor geopen, maar toe die dam gebou is, is die poskantoor verskuif na die plaas De Toekomst. Darlington het selfs twee keer 'n plaaslike dokter gehad. Een was die bekende Suidpoolreisiger dr. Reginald Koettlitz.

## Bibliografie 
* Logie, Bartle: Sundays – tales from a winding river. Port Elizabeth: Bluecliff, 2011.
Waterford, Oos-Kaap

**Waterford** is 'n klein dorpie in die Oos-Kaap gestig om die boerderygemeenskap van dienste te voorsien. Sedert Augustus 2016 val die dorpie in die Dr Beyers Naudé Plaaslike Munisipaliteit.

## Ligging 
Waterford lê suid van 'n draai in die Sondagsrivier en noord van die R400-gruispad. Die gehuggie  is net noordwes van die Darlingtondam, 50&nbsp;km suidoos van Jansenville, noord van die Klein-Winterhoekberge en wes van die Suurberge.

## Geskiedenis 
Ongeveer in die middel van die 19de eeu het die gehug ontstaan. In sy bloei was daar 'n kerk, poskantoor, polisiekantoor, hotel, meul, skool, algemene handelaar sowel as 'n vrederegter. Verskeie Duitssprekendes met vanne soos Huebsch, Faehse en Fittig het in die tydperk daar gewoon.

## Naam 
Waarskynlik was hier vroeër 'n drif (in Engels 'n “ford”) in die rivier. Dus die plek waar die waens deur die water gegaan het. Die Waterford-formasie wat deur die geoloog dr. B.S. Rubidge ontdek is, is na die gehuggie vernoem.

## Huidige toestand 
Weens die ontvolking van die platteland is die dorpie nou feitlik verlate en slegs die kerkgebou van 1959 van die NG gemeente  verkeer in 'n goeie staat. Die hele Waterford is ingesluit in die beplanning vir 'n groter Addo-Olifant Nasionale Park. Sanparke het al verskeie plase in die direkte omgewing opgekoop. Indien die oorblywende bevolking (40) van Waterford nie oorreed kan word om te verskuif nie, sal hulle seker mettertyd ook deel van die besigtigingswaarde van toeriste aan die Addo-park word.

## Bibliografie 
* Logie, Bartle: Sundays – tales from a winding river. Port Elizabeth: Bluecliff, 2011.
Krugerspos

**Krugerspos** is 'n gehug 25 km noordoos van Lydenburg en 25 km suidwes van Ohrigstad. Dit is vernoem na Pieter Ernst Kruger, eienaar van die plaas waarop dit uitgelê is.

## Sien ook 
* Lys van dorpe in Suid-Afrika

## Verwysings
Bosoord

**Bosoord** is 'n nedersetting tussen Lydenburg en Dullstroom in Thaba Chweu Plaaslike Munisipaliteit van Mpumalanga provinsie, Suid-Afrika.

## Sien ook 
* Lys van dorpe in Suid-Afrika

## Verwysings
Groenwater

**Groenwater** of **Metsimatala** is 'n nedersetting in die Tsantsabane Plaaslike Munisipaliteit in die Noord-Kaap.

## Sien ook 
* Lys van dorpe in Suid-Afrika

## Verwysings
KwaGuqa

**KwaGuqa** is 'n groot township net wes van die nywerheidsdorp Witbank in die Mpumalangaprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Vediese religie

duimnael|250px|’n Kaart van Noord-Indië tydens die Vediese tydperk.

Die **Vediese religie** was in die Vediese tydperk, van omstreeks 1750 tot 500 v.C., die godsdiens van die Indo-Ariërs van Noord-Indië. Dit was ook bekend as **Vedisme**, **Brahmanisme** en **Vediese Brahmanisme**. Dit word soms ook **antieke Hindoeïsme** genoem omdat dit beskou word as die historiese voorloper van moderne Hindoeïsme, hoewel dit aansienlik daarvan verskil het.

## Beskrywing 
Die Vediese liturgie is bewaar in die mantra-gedeelte van die vier Vedas, ’n groot aantal werke in Sanskrit. Die godsdienspraktyk het gesentreer om priesters wat rituele uitgevoer het vir die adellikes en ander ryk mense. Elemente soos vuur en riviere is aanbid, asook gode soos Indra. Gesange is gesing en offerandes gebring. 

Daar was 33 *devas*, of gode, 11 elk van die aarde, ruimte en hemel. Daar was ook *asuras*, of antigode. 

Die Vediese tydperk het omstreeks 500&nbsp;v.C. geëindig en in die tyd hierna, omstreeks 800 tot 200 v.C., het verskeie ander religies ontstaan, soos Hindoeïsme, Djainisme en Boeddhisme. 

## Verwysings 
## Bronne 
* 
* 
* 
* 
* 

*15px Hierdie artikel is vertaal uit die Engelse Wikipedia
Skandha

Die **skandhas** (Sanskrit; **khandhas** in Pali) is die vyf basiese aspekte waaruit voelende wesens bestaan. Dit is nie fisieke komponente nie, maar eerder neigings. Die vyf skandhas is: materiële vorm, gevoelens, waarneming, bedoelings (of gedagtes) en bewustheid (of aandag). Omdat dié vyf aspekte voortdurend verskyn en verdwyn, leer die Boeddha dat niks daarvan werklik "ek" of "myne" is nie.  

In die Theravada-tradisie word dukkha (lyding) veroorsaak wanneer ’n mens aan een van die skandhas vasklou. Nirwana (verligting) word behaal wanneer iemand ophou vasklou aan die skandhas.

Volgens die Mahayana-tradisie kan die opperste vryheid behaal word deur die aard van alle skandhas deeglik te begryp en te besef hulle het wesentlik geen onafhanklike bestaan nie.

## Verwysings 
*15px Hierdie artikel is vertaal uit die Engelse Wikipedia
Andrew Chesterman

**Andrew Peter Clement Chesterman** (gebore 1946, Londen, Verenigde Koninkryk) is ’n Engelse geleerde wat in Finland werksaam is. Hy is die bekendste vir sy werk in vertaalstudies en was van 2002 tot 2010 professor van Veeltalige Kommunikasie aan die Universiteit van Helsinki. Chesterman was in 1999 CETRA-professor (Katolieke Universiteit van Leuven), was van 1998 tot 2004 ’n lid van die Uitvoerende Raad van die Europese Vereniging vir Vertaalstudies (EST) en van 2007 tot 2010 ’n lid van die Wetenskaplike Adviesraad vir die Sentrum vir Vertaalstudies (Universiteit van Wene). Hy is sedert 2005 ’n lid van die Finse Vereniging van Wetenskap en Lettere en sedert 2008 ’n ridder, eerste klas, van die Orde van die Wit Roos van Finland.

## Loopbaan 
Chesterman het Hedendaagse Tale aan die Universiteit van Cambridge bestudeer. Daarna het hy Toegepaste Taalkunde aan die Universiteit van Edinburg gestudeer en in 1973 sy meestersgraad verwerf. In 1988 het hy ’n doktorsgraad in Taalkunde verwerf aan die Universiteit van Reading. In 1968 het Chesterman na Finland verhuis en hy woon sedertdien daar. Hy werk hoofsaaklik vanuit die Universiteit van Helsinki. In 2010 het hy afgetree van sy professorskap in Veeltalige Kommunikasie aan die Universiteit van Helsinki, maar hy is nog steeds bedrywig op die gebied van Vertaalstudies.

## Werke 
* *On Definiteness. A Study with Special Reference to English and Finnish, Cambridge: Cambridge University Press, 1991. *
* *Memes of Translation. The spread of ideas in translation theory, Amsterdam and Philadelphia: John Benjamins, 1997.*
* *Contrastive Functional Analysis, Amsterdam and Philadelphia: John Benjamins, 1998.*
* *Can Theory Help Translators?: A Dialogue Between the Ivory Tower and the Wordface, with Emma Wagner. Manchester: St Jerome Publishing, 2002.*
* *The Map. A Beginners’ Guide to Doing Research in Translation Studies, with Emma Wagner. Manchester: St Jerome Publishing, 2002.*

## Verwysings 
## Eksterne skakels 
* Andrew Chesterman in 375 humanists 20.03.2015, Faculty of Arts, University of Helsinki
Lancia Theta

Die **Lancia Theta** (Tipe 61) is 'n motorvoertuig wat deur Lancia vervaardig is vanaf 1913 tot 1918. Hierdie motor was 'n groter weergawe van die Epsilonmodel. Die motor het elektriese ligte en 'n aansitter gehad.
Drie kenmerke van die bestaan

Die **drie kenmerke van die bestaan** in Boeddhisme is drie karaktertrekke (Pali: *tilakkhaṇa*; Sanskrit: *trilakṣaṇa*) wat deur alle voelende wesens gedeel word, naamlik **verganklikheid** (*anicca*), **ontevredenheid** (*dukkha*) en **nie-self** (*anatta*). 

## Beskrywing 
Die drie kenmerke is:
# *Sabbe saṅkhāra aniccā* — "alle saamgestelde dinge is verganklik"
# *Sabbe saṅkhāra dukkhā* — "alle saamgestelde dinge is ontevrede"
# *Sabbe dhammā anattā* — "alle dinge is nie-self"

## Verduideliking 
#*Anicca*: alle "saamgestelde verskynsels" is verganklik, veranderlik en onbestendig. Die voorkoms van iets kom tot ’n einde wanneer dit van een vorm in ’n ander verander. Wanneer ’n blaar op die grond val en vrot, verander sy relatiewe bestaan en voorkoms en sy dele neem ’n ander vorm aan, dalk ’n nuwe plant. Dit geld vir alle dinge: ’n mens kan nie van enigiets sê: "dit hou aan bestaan" nie. Selfs terwyl ons dit sê, ondergaan dit verandering. Alles is verganklik: die skoonheid van blomme, die sang van voëls, die gezoem van bye, die glorie van ’n sonsondergang. Omdat niks bly voortduur nie, het geen voorwerp of ervaring ’n inherente of vaste aard nie. Die liggaam weerspieël dié verganklikheid deur die verouderingsproses, die siklus van hergeboorte en enige ervaring van verlies. 
#*Dukkha*: dit kan op verskeie maniere vertaal word: lyding, pyn, ontevredenheid, hartseer, angstigheid, ongemak, vrees, stres, ongelukkigheid en frustrasie. Hoewel die woord "lyding" meestal gebruik word, is die filosofiese betekenis nader aan "ongerustheid", soos wanneer ’n mens ontstel word. Dukkha ontstaan omdat "saamgestelde verskynsels" verganklik is en niks dus permanente bevrediging bring nie. Dit is die ontevredenheid, lyding en stres wat alle voelende wesens ervaar wat nie ten volle verlig en vry van samsara is nie.
#*Anatta*: dit beteken "nie-self". Terwyl *anicca* en *dukkha* van toepassing is op alle "saamgestelde verskynsels", het *anatta* ’n wyer betekenis omdat dit verwys na alle verskynsels. 

## Toepassing 
Insig in die drie kenmerke van die bestaan kan ’n einde bring aan lyding (*dukkha*), wat die derde van die Vier Edel Waarhede is. Die Boeddha het geleer dat alle dinge wat deur oorsake (*sankhara*) saamgestel is, verganklik (*anicca*) is en lyding (*dukkha*) veroorsaak, en dat daar geen "ek" of "myne" in saamgestelde óf onsaamgestelde verskynsels is nie. Nie die onderskeie dele of die verskynsel as geheel het ’n self nie.

## Verwysings 
## Eksterne skakels 
* ’n Engelse vertaling (1884) uit Sanskrit deur H. Kern
* ’n Engelse vertaling deur die Buddhist Text Translation Society
*15px Hierdie artikel is vertaal uit die Engelse Wikipedia